Predstavljena nova strategija američke borbe protiv terora
Dok je predsjednik Obama odgovarao na pitanja novinara, njegov savjetnik za terorizam iznio novu strategiju Administracije
Savjetnik predsjednika Obame , John Brennan, kaže da je al Qaida značajno oslabila Američki predsjednik Obama je na danas održanoj novinskoj konferenciji u Bijeloj Kući govorio o američkoj ekonomiji, Libiji, Afghanistanu, i još nekim vrućim temama. Obama je tako pozvao Kongres da poduzme akciju za koju je rekao da će ojačati ekonomiju i pomoći Amerikancima ' a u okviru koje su novi trgovinski ugovori s Kolumbijom, Panamom, i Južnom Korejom. Obama je rekao da Kongres pod hitno mora podići granicu duga, i istodobno raditi na smanjenju deficita. Govoreći o Libiji, američki predsjednik je rekao da su tri mjeseca medjunarodne vojne misije uspjeli spasiti živote na hiljade ljudi u toj zemlji. Obama je dodao kako nije prekršio pravila o objavi rata, za šta su ga neki kongresmeni optuživali u vezi s Libijom. Predsjednik Obama se još jednom osvrnuo na Afghanistan naglašujući da je plan povlačenja Amerikanaca odgovorno načinjen i da nije u nacionalnom interesu Amerike da dozvoli da dodje do kolapsa afganske vlade. Predsjednik Obama je ovom prilikom pozvao i na sveobuhvatnu reformu američkih zakona imigracije, jer je ona nužna kako bi se ispoštovao zakon, a ujedno ne bi pokvario imidž Amerike kao nacije imigranata.. U medjuvremenu je administracija objavila novu nacionalnu strategiju borbe protiv terorizma, saopćivši da je al Qaida značajno oslabila usljed velikog pritiska koji se na nju vrši. Savjetnik predsjednika Obame za kontra terorizam, John Brennan je rekao da su Sjedinjene Države i njeni partneri, uključujući Pakistan i Yemen, u ogromnoj mjeri onemogućili al qaidi pristup financijama, i dobrano uništili vodjstvo, što je kulminiralo smrću Usame bin Ladena. Gospodin Brennan, bivši visoki stručnjak CIA-e, je dodao da je tzv Arapsko Proljeće takodjer umanjilo utjecaj Qaidine ideologije i sposobnosti da regrutira nove članove. Brennan je , govoreći na univerzitetu Johns Hopkins, predstavio 4 ključna principa američkih kontra-terorističkih napora danas: pridržavanje osnovnih američkih principa , ideja i vrijednosti, nadrgardnja otpornosti i brzog oporavka u slučaju uspješnog terorističkog napada, izgradnja kontra -terorističkih partnerstava s drugim zemljama, i building counterterrorism partnerships korištenje odgovarajućih sredstava i orudja , te sposobnosti, u napadima na teroriste.